stanford-oval/wikipedia huggingface dataset:
Markkinointiautomaatio
Markkinoinnin automaation osa-alueet

Marketing Intelligence -toimintojen tarkoituksena on tunnistaa henkilöiden kiinnostusalueet sekä ostoprosessin vaiheet seuraamalla ja analysoimalla verkkovierailuja, sosiaalista mediaa ja sähköisiä kampanjoita henkilötasolla. Tällaisia ovat käyttäjän toimet, kuten mitä sähköpostiviestejä avataan, mitä linkkiä klikataan, mihin viesteihin reagoidaan, mitä tiedostoja ladataan, mitä artikkeleita luetaan ja mitä videoita katsotaan.
Analysoimalla käyttäytymistä voidaan markkinointiviestintää segmentoida ja räätälöidä vastaamaan paremmin potentiaalisen asiakkaan toiveita ja tarpeita. Samoilla menetelmillä voidaan rakentaa asiakassuhteen ylläpitämiseen ja syventämiseen tähtääviä prosesseja jotka voidaan ohjelmoida toistumaan säännöllisesti ja räätälöidä mm. asiakassuhteen vaiheen ja asiakkaan tietotason kehittymisen mukaisesti.
Itse markkinointiautomaatio tähtää liidien tuottamiseen yksilöllisesti kohdennettujen markkinointiohjelmien avulla. Ohjelmilla voidaan rakentaa tunnettuutta sekä vahvistaa kiinnostusta yritystä ja sen tuotteita kohtaan. Ohjelmat suunnitellaan poluiksi, jotka systemaattisesti toistettuina jalostavat kiinnostuneista prospekteja ja edelleen liidejä.
Menetelmiä hyödynnetään tyypillisesti investointihyödykkeiden kaupassa - eritoten b2b-markkinoinnissa. Markkinointiautomaation toteutusmalli määräytyy yrityksen myyntiprosessin perusteella tukemaan myyntiorganisaation onnistumista tuottamalla paremmin jalostettuja ja oikea-aikaisia liidejä. Yhdistettynä yrityksen CRM-järjestelmään, markkinointiautomaation toiminnot muodostavat tehokkaan myynnin- ja markkinoinnin tietojärjestelmän.
Markkinointiautomaation avaintoiminnot

Markkinoinnin automaatiojärjestelmien avulla yritykselle voidaan rakentaa markkinointistrategiat auttaen samalla markkinointia ymmärtämään paremmin asiakkaita ja prospekteja.
Järjestelmät tukevat tätä tavoitetta kolmella tavalla:
Markkinointikampanjoiden ja asiakaskäyttäytymisen analysointi
Markkinointikampanjoiden toteuttaminen
Asiakastiedon tehokas järjestäminen ja rikastaminen
Kattava markkinointiautomaatiojärjestelmä tarjoaa tukea ja keinoja markkinoinnin eri prosesseissa ja vaiheissa:
Tunnettuuden kasvattaminen
Kysynnän synnyttäminen
Liidien hallinta
Liidien luokittelu
Liidien hoito
Liidien synnyttäminen
Kampanja-analyysit
Myynnin tehostaminen
Mitä hyötyä on markkinoinnin automaatiosta?

Markkinoinnin automaatio lisää johdon keinoja seurata markkinoinnin tehokkuutta tarjoamalla seurantaan selkeät ja yksinkertaiset mittarit. Yrityksen tulosta automaatio parantaa kasvattamalla tuottavuutta.
Yrityksen markkinointi saa yhdessä paketissa työkalut, joiden avulla on mahdollista tehostaa ja mitata markkinoinnin toimintaa. Järjestelmien avulla markkinointi voi automatisoida markkinointitoimintoja ja keskittyä strategioiden toteuttamiseen. Myynnille markkinointiautomaatio tuottaa myyntivalmiita liidejä. Liidejä joiden kiinnostusalueet tunnetaan, jotka tuntevat yrityksen tarjooman ja ovat kiinnostuneita tuotteista ja jotka ovat viestineet aidosta ostohalukkuudesta.
Markkinoinnin automaation haasteet

Markkinoinnin automaatio vaatii toimiakseen paljon osaamista ja resursseja. Se ei ole kampanja tai projekti, vaan pitkäjänteinen polku uuden toimintamallin omaksumisessa. Panostukset uuden mallin käyttöönottoon ja operatiiviseen pyörittämiseen tulee huolellisesti miettiä ennen kuin investointiin ryhdytään.
Tehdyissä selvityksissä on markkinoinnin automaation havaittu tukevan liiketoiminnan menestystä kun sitä täysipainoisesti hyödynnetään. Useita käyttöönottohankkeita on myös jäänyt puolitiehen, johtaen pidemmällä aikavälillä järjestelmästä luopumiseen.
Käytön laajentuessa voi kaupallisten järjestelmien kustannusten nousu tuoda yllätyksiä. Halpa aloituskynnys ei aina takaa järjestelmän kustannustehokkuutta koko elinkaaren aikana. Eri vaihtoehtojen kustannuksia tuleekin punnita tarkkaan lähtötilanteen sekä pidemmän elinkaaren näkökulmasta. Tarjontaa markkinoilla on nykyisin paljon, avoimen lähdekoodin ratkaisuista alkaen.
Kiinan–Tiibetin sota

Kiinan–Tiibetin sota oli Kiinan kansantasavallan ja Tiibetin välillä vuosina 1950–1951 käyty sota, joka johti siihen asti de facto itsenäisen Tiibetin liittämiseen Kiinaan. Sota päättyi rauhansopimukseen, joka allekirjoitettiin 23. toukokuuta 1951.
Tausta

Kiinan sisällissodan alkuaikoina Tiibet säilyi kommunistijoukkojen koskemattomissa. Tiibetistä on vain muutamia mainintoja kommunistien asiakirjoissa ennen vuotta 1931. Pitkän marssin aikana kommunistit kulkivat Itä-Tiibetin halki. Joukot kohtasivat vastarintaa paikallisilta asukkailta. Kun kommunistit pääsivät valtaan Pekingissä lokakuussa 1949, Kiinan kansanvapautusarmeijan ylipäällikkö Chu De julisti armeijan seuraavan päämäärän olevan Taiwanin ja Tiibetin vapautus. Kiinan ilmoitti virallisen kantansa 1. tammikuuta 1950. Tämän ja muiden kommunistien julistusten vuoksi Tiibetin hallitus päätti lähettää kolmi­henkisen Tsiopn Shakabyan johtaman neuvotteluvaltuuston neuvottelemaan kiinalaisten kanssa Tiibetin tilanteesta. Neuvottelut haluttiin järjestää joko Singaporessa tai Brittiläisessä Hongkongissa hallitsemilla alueilla. Britannia ei kuitenkaan ollut halukas järjestämään neuvotteluja omalla alueellaan, vaan ehdotti neuvottelujen pitopaikaksi Delhiä. Kiinalaiset taas olisivat halunneet pitää neuvottelut Pekingissä. Lopulta tiibetiläisten valtuusto jumittui sodan alkamiseen asti Delhiin, jossa käytiin satunnaisia neuvotteluja Kiinan Intian lähettilään kanssa.
Yhdysvaltojen hallitus ilmoitti halukkuutensa toimittaa aseita Tiibetille ja Intialle elokuussa 1950, mikäli niiden kuljetus pystyttäisiin järjestämään. Kiinassa ruvettiin tämän jälkeen pelkäämään Yhdysvaltojen väliintuloa mahdollisen konfliktin syttyessä. Chang Kuo-hua kirjoitti käskyn tulleen puhemies Maolta Liu Po-chengin, Ho Lungin ja Teng Hsiao-pengin kautta.
Sota

Kiinan joukot ylittivät Tiibetin rajan 7. lokakuuta 1950, jolloin 52. divisioona hyökkäsi Itä-Tiibetiin pohjoisesta ja 53. divisioona etelästä. Kaikkiaan hyökänneitä joukkoja oli 40 000 sotilasta, joista monet olivat sotaveteraaneja. Kiinalaisten taktiikkana oli tuhota Tiibetin sotajoukot yhdessä taistelussa, ottaa tiibetiläisiä johtanut Ngabo Ngawang Jigme vangiksi ja pakottaa tämä painostamaan Tiibetin hallitus rauhanneuvotteluihin. Propagandalla yritettiin tehdä eroa kommunistiarmeijan ja maahan aiemmin hyökänneiden kiinalaisarmeijoiden välille. Sotatoimiin osallistuneille sotilaille kerrottiin Tiibetin historiasta ja kulttuurillisista oloista. Armeijaa ohjeistettiin suojelemaan kiinalaisille myötämielisiä laamoja ja luostareita.
Tiibetin armeijalla oli 7 000–8 000 huonosti varustettua ja koulutettua miestä, joita johti Itä-Tiibetin kuvernööri Ngabo Ngawang Jigme. Tiibetin armeijalla oli 8 500 kivääriä, 50 tykkiä, 250 kranaatinheitintä ja 200 konekivääriä. Kiinalaiset onnistuivat taktiikassaan, ja he piirittivät tiibetiläiset Chandossa, jossa 19. lokakuuta käydyssä taistelussa he ottivat Ngabon vangiksi ja surmasivat 5 700 kaikkiaan 7 000 taisteluun osallistuneesta tiibetiläissotilaasta. Ngabo antautui kiinalaisjoukkoja johtaneelle kenraali Wang Chinille. Koko Itä-Tiibet vallattiin lokakuun kuluessa. 7. joulukuuta hän lähetti kaksi viestinviejää Lhasaan kertomaan 14. dalai-lamalle ja Kashagille (kabinetti) Chandon tilanteesta ja viemään heille 10-kohtaisen Kiinan rauhantarjouksen.
Rauha

Tiibetin parlamentti neuvotteli keskenään rauhanehdoista 12. joulukuuta. Samoihin aikoihin Kashag ja kolmen suurimman luostarin apotit pitivät salaisen kokouksen koskien Dalai Laman turvallisuutta. Useimpien mielestä hänen ei ollut turvallista jäädä Lhasaan. 16. joulukuuta Dalai Lama, kaksi hänen tutoriaan ja Kashagin jäsenet lähtivät kohti Dromoa Tiibetin Intian rajan läheisyyteen. Dalai Lama osoitti ennen lähtöään pääministerin virkaa hoitamaan Lhukhangwan ja Lobsang Tashin. Lisäksi hän nimitti kolme henkilöä auttamaan Ngaboa rauhanneuvotteluissa Kiinan kanssa. Neuvottelut pidettiin Pekingissä 29. huhtikuuta 1951. Rauhansopimuksen allekirjoitti tiibetiläisten puolesta Ngabo 23. toukokuuta. Rauhansopimuksella tiibetiläiset hyväksyivät sen, että Tiibet ei ole itsenäinen ja että kiinalaisten joukot saivat tulla maahan. Tiibet säilytti jonkin asteisen uskonnollisen itsemääräämisoikeuden. Tiibet nimettiin uudelleen Xizangin autonomiseksi alueeksi.
Kiinalaisten Tiibettiin pystyttämä vapautuksen muistomerkki.
Calgary Hitmen

| Calgary Hitmen |
| --- | --- |

Perustettu:  1994
Kaupunki:   Calgary, Alberta
Kotiareena:  Scotiabank Saddledome
– kapasiteetti:  19 289
Sarjataso:  WHL
Konferenssi:  Itäinen
Divisioona:  Keskinen
Värit:                     
Toimitusjohtaja:   Garry Davidson
Puheenjohtaja:   Robert Hayes
Päävalmentaja:   Paul McFarland
Mestaruudet:  WHL (1999, 2010)
Infobox OKNimi-testi OK: 
Calgary Hitmen on Western Hockey Leaguessa pelaava juniorijääkiekkoseura. 
Seuran kotikaupunki on Calgary Albertassa.  Bret "The Hitman" Hart, calgarylaissyntyinen ammattipainija oli yksi joukkueen perustajaomistajista ja inspiraatio joukkueen nimelle. Yksi perustajajäsenistä ja joukkueeseen rahojaan sijoittaneista oli itsekin WHL-liigaa pelannut Theoren Fleury. Vuonna 1994 perustettu joukkue myytiin vuonna 1997 Calgary Flames -kiekkoseuralle. Joukkue on Calgaryn kolmas WHL-joukkue. Sitä edelsivät Centennials ja Wranglers.
Joukkue kaudella 2024-2025

| Maalivahti |
| --- | --- | --- | --- | --- | --- |
| # |  | Pelaaja | Hanskakäsi | Syntymävuosi | Syntymäpaikka |
| 29 |  | Anders Miller | L | 2006 | Anchorage, Alaska, Yhdysvallat |
| 30 |  | Eric Tu | R | 2008 | White Rock, Brittiläinen Kolumbia, Kanada |
| 31 |  | Daniel Hauser | L | 2004 | Chestermere, Alberta, Kanada |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Syntymävuosi | Syntymäpaikka |
| 2 |  | Dax Williams | L | 2005 | Calgary, Alberta, Kanada |
| 6 |  | Axel Hurtig | L | 2005 | Högås, Ruotsi |
| 7 |  | Hunter Aura | L | 2007 | Kamloops, Brittiläinen Kolumbia, Kanada |
| 8 |  | Kalem Parker | R | 2004 | Clavet, Saskatchewan, Kanada |
| 12 |  | Wyatt Pisarczyk | L | 2007 | Airdrie, Alberta, Kanada |
| 24 |  | Sawyer Mynio | L | 2005 | Kamloops, Brittiläinen Kolumbia, Kanada |
| 26 |  | Carter Yakemchuk | R | 2005 | Calgary, Alberta, Kanada |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Syntymävuosi | Syntymäpaikka |
| 4 |  | Noah Kosick | L | KH | 2008 | Kassel, Saksa |
| 9 |  | Tanner Howe | L | VLH | 2005 | Prince Albert, Saskatchewan, Kanada |
| 11 |  | Benjamin Kindel | R | KH | 2007 | Coquitlam, Brittiläinen Kolumbia, Kanada |
| 14 |  | Ethan Merner | L | OLH | 2006 | Kelowna, Brittiläinen Kolumbia, Kanada |
| 15 |  | Carson Birnie | L | VLH | 2005 | Arcola, Saskatchewan, Kanada |
| 16 |  | Carson Wetsch | R | KH | 2006 | North Vancouver, Brittiläinen Kolumbia, Kanada |
| 17 |  | David Adaszynski | L | KH | 2005 | Burnaby, Brittiläinen Kolumbia, Kanada |
| 18 |  | Ethan Moore | R | VLH | 2005 | Okotoks, Alberta, Kanada |
| 21 |  | Connor Hvidston | L | VLH | 2004 | Tisdale, Saskatchewan, Kanada |
| 27 |  | Lukas Hansen | L | KH | 2005 | Winnipeg, Manitoba, Kanada |
| 34 |  | Chase Valliant | L | KH | 2006 | Surrey, Brittiläinen Kolumbia, Kanada |
| 37 |  | Oliver Tulk | R | KH | 2005 | Gibsons, Brittiläinen Kolumbia, Kanada |
| 38 |  | Brandon Gorzynski | L | VLH | 2007 | Scottsdale, Arizona, Yhdysvallat |
| 39 |  | Rylan Ng | R | OLH | 2008 | Lethbridge, Alberta, Kanada |
Lähde: EliteProspects
Valmennus & Joukkueenjohto

Päävalmentaja: Paul McFarland
Apuvalmentaja: David Liffiton
Apuvalmentaja: Ben Wilson
Maalivahtivalmentaja: Theo Zubot
Videovalmentaja: Dakota Krebs
Fysiikkavalmentaja: Sean Hope-Ross
Kehitysvalmentaja: Matt Stajan
Huoltopäällikkö: Robin McDonald
Puheenjohtaja: Robert Hayes
Toimitusjohtaja: Garry Davidson
Apulaistoimitusjohtaja: Cass Bruni
Kykyjenetsinnänjohtaja: Gary Michalick
Lähde: EliteProspects
Aiheesta muualla

Calgary Hitmenin verkkosivut (englanniksi)
Calgary Hitmenin EliteProspects sivut
| Itäinen konferenssi | Itäinen konferenssi | Läntinen konferenssi | Läntinen konferenssi |
| --- | --- | --- | --- |
| Itäinen | Keskinen | B.C. | U.S. |
| Brandon Wheat Kings | Calgary Hitmen | Kamloops Blazers | Everett Silvertips |
| Moose Jaw Warriors | Edmonton Oil Kings | Kelowna Rockets | Portland Winterhawks |
| Prince Albert Raiders | Kootenay Ice | Prince George Cougars | Seattle Thunderbirds |
| Regina Pats | Lethbridge Hurricanes | Vancouver Giants | Spokane Chiefs |
| Saskatoon Blades | Medicine Hat Tigers | Victoria Royals | Tri-City Americans |
| Swift Current Broncos | Red Deer Rebels |  |  |
Liepāja

| Liepāja |
| --- | --- |

 lippu:  vaakuna
 Liepāja
 Koordinaatit: 56°31′N, 21°00′E 
Valtio:  Latvia
Perustettu:  1253
Hallinto:  
 – Kaupunginjohtaja:  Uldis Sesks
Pinta-ala:  
 – Kokonaispinta-ala:  60,4 km²
Väkiluku (2016)  ():  78 144
 – Väestötiheys:  1 294 as./km²
 
 www.liepaja.lv 
Infobox OKVirheellinen NIMI-arvo: 
Liepāja (saks. Libau) on satamakaupunki ja Latvian kolmanneksi suurin kaupunki. Sen väkiluku oli 76 731 asukasta (väestönlaskenta 2011). Kaupungin kauppasatama on Riian ja Ventspilsin jälkeen Latvian kolmanneksi suurin ja käytännössä jäätön ympäri vuoden.lähde?
Historia > Perustaminen

Itämeren rannikolla Kuurinmaalla sijaitseva kaupunki mainitaan historiallisissa lähteissä ensi kerran vuonna 1253. Kalparitaristo perusti Saksalaisen ritarikunnan rajamaille siirtokunnan ja antoi sille nimen Libau vuonna 1263. Liepāja-nimi otettiin käyttöön vuonna 1560.lähde?
Keskiajalla kauppapaikka tunnettiin latinankielisellä nimellä Liva Portus. Kuurinmaan kreivi Friedrich Kettler hankki Liepājalle kaupunginoikeudet Puolan kuninkaalta Sigismund III Vaasalta vuonna 1625.lähde?
Historia > Venäjän keisarikunnan osana

Liepāja ja Kuurinmaa luovutettiin Venäjän keisarikunnalle vuonna 1795 Puolan kolmannen jaon yhteydessä. 1800-luvulla Liepājasta (ven. Либава, Libava) tuli Venäjän Baltian alueen tärkein satamakaupunki.  Liepājan sotasatama rakennettin, ja kauppasatama laajennettiin 1889-1893, pääinsinöörinä toimi suomenruotsalainen Frans Edvard Edelheim. Vuonna 1840 tämän Kuurinmaan kuvernementtiin kuuluneen kaupungin väkiluku oli 10 992.
Liepājan ja Romnyn (Ukrainan Sumyn alue) välinen rautatie avattiin vuonna 1879 ja rakennettiin Liepājan rautatieasema. Merkittävä osuus Venäjän viennistä kulki Liepājan läpi. Vuonna 1900 määrä oli seitsemän prosenttia koko Venäjän viennistä. Vuonna 1906 avattiin suora laivayhteys Yhdysvaltoihin, jonne lähti Liepājan kautta yli 40 000 siirtolaista vuodessa.lähde?
Liepājan satamassa kävi vuonna 1913 noin 1 783 laivaa, ja sataman kautta kulki Venäjälle arviolta 1 548 119 tonnia rahtia.lähde?
Historia > Ensimmäisen itsenäisyyden aika ja hetki pääkaupunkina

Latvian ensimmäisen itsenäisyyden aikana Liepāja toimi pääkaupunkina puoli vuotta, koska väliaikaishallitus oli paennut laivalla Riiasta. Liepāja on varuskunta- ja valakaupunkina läheisesti kytköksissä Suomen jääkäriliikkeen historiaan.
Suomalaisten jääkärien muistolaatta on Pyhän Kolminaisuuden kirkossa.lähde?
Historia > Toinen maailmansota ja juutalaisten kohtalo

Toisen maailmansodan aikana kaupunki oli vuorotellen Neuvostoliiton ja Saksan joukkojen miehittämä.lähde?
Liepāja (jidd. ‏ליבאַװע‎) oli aikoinaan merkittävä juutalaiskeskus, jossa asui ennen toista maailmansotaa yli seitsemäntuhatta juutalaista. Lähes koko yhteisö tuhottiin kaupungin jouduttua saksalaisten joukkojen haltuun 29. kesäkuuta 1941. Suurin joukkosurma tapahtui kaupungin ulkopuolella Šķēden dyyneillä joulukuun puolivälissä 1941, jolloin Einsatzgruppe A ja Latvian poliisi teloittivat yli 2 700 juutalaista ja muuta kolmen päivän aikana. Loputkin siirrettiin sodan loppuvaiheissa tuhoamisleireille Auschwitziin ja Stutthofiin.
Kaupungissa oli sodan päättyessä vain kourallinen juutalaisia, eikä heidän ennen sotia kukoistanut kulttuurinsa ole sittemmin koskaan toipunut holokaustista.lähde?
Historia > Neuvostovuodet

Neuvostoliiton liitettyä Latvian itseensä sieltä karkotettiin noin tuhat ihmisiä Siperiaan, ja monet pakenivat Pohjois-Amerikkaan, Australiaan ja Länsi-Eurooppaan. Neuvostomiehityksen aikana Liepāja oli suljettu kaupunki, jonne pääsi vain kulkuluvalla. Neuvostoarmeija perusti Liepājaan Baltian laivaston päätukikohdan, ja kaupunki suljettiin täysin yleisöltä 1960-luvun lopulla. Koko kaupunki oli sotilasaluetta, ja 26 000 armeijan henkilökuntaan kuuluvaa asui siellä.lähde?
Historia > Itsenäisen Latvian osana

Latvian itsenäistyttyä 1991 alkoi Liepāja avautua ja kehittyä, ja kaupungin ennen sotaa vilkas kauppasatama avattiin jälleen. Viimeiset venäläiset joukot lähtivät 1994, ja 1997 Liepājassa avattiin verotuksellisin keinoin erikoiskohdeltu vapaakauppavyöhyke. Entinen Puna-armeijan sotilastukikohta Karosta on nykyään avoinna yleisölle.lähde?
Väestö > Asukasluvun kehitys

| Vuosi | 1840 | 1897 | 1939 | 1959 | 1970 | 1979 | 1989 | 2000 | 2011 |
| --- | --- | --- | --- | --- | --- | --- | --- | --- | --- |
| Väkiluku | &&&&&&&&&&010992.&&&&0010 992 | &&&&&&&&&&064489.&&&&0064 489 | &&&&&&&&&&053000.&&&&0053 000 | &&&&&&&&&&071464.&&&&0071 464 | &&&&&&&&&&092884.&&&&0092 884 | &&&&&&&&&0107663.&&&&00107 663 | &&&&&&&&&0114462.&&&&00114 462 | &&&&&&&&&&089448.&&&&0089 448 | &&&&&&&&&&076731.&&&&0076 731 |

Näkymä torilta.
Vanha kauppahalli.
Keskustan kävelyaluetta.
Katolinen Pyhän Josefin katedraali.
Pyhän Annan kirkko.
Karostan ortodoksikatedraali kaupungin pohjoisosassa.
Liepājan yliopistoa.
Kaupungin rautatieasema.
Metallitehtaan piippu.
Liepājan Metalurg jalkapallojoukkueen pelaajia.
Itämeren hiekkarantaa.
Postimerkki kaupungin kunniaksi (2004).
Aiheesta muualla

Matkaopas aiheesta Liepāja Wikimatkoissa
Kuvia tai muita tiedostoja aiheesta Liepāja Wikimedia Commonsissa
Liepājan viralliset sivut
| n k Latvian kunnat ja tasavallan kaupungit |
| --- | --- |
Tasavallan kaupungit:  Daugavpils  Jelgava  Jūrmala  Liepāja  Rēzekne  Riika  Ventspils 
Kunnat:  Ādažin kunta  Aizkrauklen kunta  Alūksnen kunta  Augšdaugavan kunta  Balvin kunta  Bauskan kunta  Cēsisin kunta  Dienvidkurzemen kunta  Dobelen kunta  Gulbenen kunta  Jēkabpilsin kunta  Jelgavan kunta  Krāslavan kunta  Kuldīgan kunta  Ķekavan kunta  Limbažin kunta  Līvānin kunta  Ludzan kunta  Madonan kunta  Mārupen kunta  Ogren kunta  Olainen kunta  Preiļin kunta  Rēzeknen kunta  Ropažin kunta  Salaspilsin kunta  Saldusin kunta  Saulkrastin kunta  Siguldan kunta  Smiltenen kunta  Talsin kunta  Tukumsin kunta  Valkan kunta  Valmieran kunta  Varakļānin kunta  Ventspilsin kunta 
| n k Latvian kaupungit |
| --- | --- |
Tasavallan kaupungit: Daugavpils ·  Jēkabpils ·  Jelgava ·  Jūrmala ·  Liepāja ·  Ogre ·  Rēzekne ·  Riika (latv. Riga) ·  Valmiera ·  Ventspils
Kunnalliset kaupungit: Ādaži ·  Ainaži ·  Aizkraukle ·  Aizpute ·  Aknīste ·  Aloja ·  Alūksne ·  Ape ·  Auce ·  Baldone ·  Baloži ·  Balvi ·  Bauska ·  Brocēni ·  Cēsis ·  Cesvaine ·  Dagda ·  Dobele ·  Durbe ·  Grobiņa ·  Gulbene ·  Iecava ·  Ikšķile ·  Ilūkste ·  Jaunjelgava ·  Kandava ·  Kārsava ·  Ķegums ·  Ķekava ·  Koknese ·  Krāslava ·  Kuldīga ·  Lielvārde ·  Līgatne ·  Limbaži ·  Līvāni ·  Lubāna ·  Ludza ·  Madona ·  Mārupe ·  Mazsalaca ·  Olaine ·  Pāvilosta ·  Piltene ·  Pļaviņas ·  Preiļi ·  Priekule ·  Rūjiena ·  Sabile ·  Salacgrīva ·  Salaspils ·  Saldus ·  Saulkrasti ·  Seda ·  Sigulda ·  Skrunda ·  Smiltene ·  Staicele ·  Stende ·  Strenči ·  Subate ·  Talsi ·  Tukums ·  Valdemārpils ·  Valka ·  Vangaži ·  Varakļāni ·  Viesīte ·  Viļaka ·  Viļāni ·  Zilupe
Jääkäripataljoona 27 saapuu paraatista valakaupungissaan kesällä 1917.
Saksan vallan aikana kaupungissa leimattu postimerkki
Kaupungin satama- ja teollisuusaluetta.
Uskonto Madagaskarilla

Uskontokuntiin kuuluminen Madagaskarilla (2021)
Protestantismi (34.0%)
Katolinen kirkko (32.3%)
Muu kristinusko (8.1%)
Animismi (1.7%)
Islam (1.4%)
Muut (0.6%)
Uskonnottomat (21.9%)
Tämä artikkeli käsittelee Madagaskarin uskontoa ja uskonnollisia yhteisöjä. Madagaskarin suurin uskonto on kristinusko. 74,4 prosenttia väestöstä kuuluu kristillisiin kirkkokuntiin. Suurimpia uskonnollisia vähemmistöjä ovat animismi ja islam.
Kristinusko

Suurin osa maan väestöstä on kristittyjä. Vaikka tarkkoja virallisia lukuja ei ole ollut saatavilla, yli puolet väestöstä on kristittyjä. Maan neljä tärkeintä kristillistä suuntausta ovat roomalaiskatolisuus, reformoitu protestanttisuus, luterilaisuus ja anglikaanisuus.
Islam

Madagaskarilla on pieni muslimiväestö. Enemmistö maan muslimeista on syntyperäisiä ja etnisiä intialaisia ja pakistanilaisia, jotka ovat muuttaneet maahan 1900-luvun aikana.
Muut uskonnot

Merkittävä vähemmistö Madagaskarilla noudattaa perinteisiä alkuperäisuskontoja. Etnisen intialaisväestön joukossa on pieni määrä hinduja. Maassa on hyvin pieni juutalaisväestö.
Katolinen katedraali Fianarantsoassa.
Heikki Laine (pesäpalloilija)

Heikki Rikhard Laine (s. 22. heinäkuuta 1940 Lahti) on suomalainen pesäpalloilija.
Heikki Laine valittiin Suomen parhaaksi pesäpalloilijaksi vuonna 1968. Lahden Mailaveikkojen SM-sarjajoukkueessa Laine pelasi 1960–1962. Laine on pelannut seitsemässä Itä–Länsi-ottelussa ja kymmenen kertaa Liitto–Lehdistö-ottelussa.
Laine on pelannut myös käsipalloa SM-sarjassa sekä muutamassa maaottelussa. Kouluaikoinaan Laine harrasti mäkihyppyä ja nuorten sarjoissa seiväshyppyä.
Saavutukset

Vuoden pesäpalloilija: 1968
7 Itä-Länsi-ottelua: 1961, 1962, 1968-1972
Päijät-Hämeen Liikunta ja Urheilu ry:n myöntämä elämänurapalkinto 8.2.2025
Uskonto Indonesiassa

Indonesian väestön jakautuminen eri uskontojen välillä vuoden 2010 väestölaskennan mukaan.
islam (87.18%)
protestanttisuus (6.96%)
katolilaisuus (2.91%)
hindulaisuus (1.69%)
buddhalaisuus (0.72%)
kungfutselaisuus (0.05%)
muut uskonnot (0.456%)
Indonesian valtio säätelee uskontoa melko tarkasti. Maan virallisen filosofian, pancasilan, mukaan indonesialaiset uskovat yhteen jumalaan, mutta kyseistä jumalaa ei ole määritelty sen tarkemmin.
Eri uskonnot Indonesiassa alueittain
Indonesian uskonnollisita asioista vastaava ministeriö tunnustaa virallisesti vain kuusi uskontoa: islam, protestanttisuus, katolilaisuus, hindulaisuus, buddhalaisuus ja kungfutselaisuus. Minkä tahansa uskonnollisen yhteiskunnan perustamiseksi vaaditaan ministeriön lupa eikä uskonnollinen yhteisö saa olla ristiriidassa Indonesian perustuslain tai pancasilan kanssa. Lisäksi uskonnollisten yhdistysten tulee olla voittoatavoittelemattomia, vapaaehtoisuuteen pohjautuvia ja niiden säännöt on täytynyt hyväksyttää etukäteen.
Sääntelystä huolimatta Indonesian perustuslaki takaa uskonnonvapauden. Jumalanpilkka on Indonesiassa rikos.
Islam

Islam on selkeästi suurin uskonto Indonesiassa, noin 87 % väestöstä on muslimeita. Islam saapui nykyisen Indonesian alueelle 1300-luvulla Etelä-Aasiasta kauppiaiden mukana ensin Jaavan ja Sumatran saarten rannoille. 1400-luvulle tultaessa islamista oli tullut merkittävä uskonto alueella. Islamin harjoittamiseen liittyvät tavat poikkeavat jokseenkin Lähi-idästä johtuen Indonesian monista muista uskonnoista ja tavoista. Vuonna 2018 Indonesiassa laskettiin olevan 231 miljoonaa muslimia.
Vaikka maan perustuslaki ei ota asiaan kantaa, uskonnollisista asioista vastaava ministeriö katsoo sunnilaisuuden olevan maan virallinen versio islamista.
Ahmadiyyamuslimien tekemä käännytystyö on kielletty lailla vuodesta 2008 lähtien ja siitä rangaistaan enintään 5 vuoden vankeusrangaistuksella. Syynä tähän on se, että ahmadiyyaislam nähdään harhaoppisena muiden muslimien keskuudessa ja siksi ahmadiyyamuslimien tekemä käännytystyö katsotaan jumalanpilkaksi.